Пры такім прымітыўным, халтурным падыходзе журналіст у раскрыцці тэмы трапляе ў празмерную залежнасць да персоны суразмоўцы. Маралітэ тэксту цалкам залежыць ад пазіцыі эксперта ў тым ці іншым пытанні. Калі, напрыклад, ён прыхільнік байкоту выбараў (ангажаванасць жа айчынных экспертаў, іх адкрытая ці прыхаваная партыйнасць у шырокім сэнсе слова — асобная вялікая праблема), то і публікацыя атрымаецца ў духу “байкот — наша ўсё”. Калі ж пазіцыя процілеглая, матэрыял будзе адназначна высмейваць байкатыстаў за ляжанне на канапе з дуляй у кішэні.